text: সাবগ্রাম ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।
  
  অবস্থান
  বগুড়া শহর হতে বগুড়া-সারিয়াকান্দি সড়কের দক্ষিণ পাশে সাবগ্রাম ইউনিয়ন অবস্থিত। সাবগ্রাম ইউনিয়নের সাথে বগুড়া পৌরসভা, রাজাপুর ইউনিয়ন এবং গাবতলী উপজেলার সীমান্ত আছে।বগুড়া শহর থেকে এর দূরত্ব ৫ কিলোমিটার।
  
  যোগাযোগ 
  বগুড়া শহর থেকে সাবগ্রামে আসার জন্য প্রধানত দুটি সড়ক ব্যবহৃত হয়। সেগুলো হলো চেলোপাড়া-চন্দনবাইশা সড়ক ও চেলোপাড়া-সারিয়াকান্দি সড়ক । এছাড়া দ্বিতীয় বাইপাস সড়ক দিয়ে বগুড়ার বনানী হয়ে ঢাকা থেকে সাবগ্রামে আসা যায়।
  
  আয়তন
  ইউনিয়নের মোট আয়তন ২০ বর্গকিলোমিটার।
  
  ইতিহাস
  
  জনসংখ্যা
  ইউনিয়নের মোট জনসংখ্যা ১৯১৯০ জন।
  
  প্রশাসনিক কাঠামো
  সাবগ্রাম ইউনিয়নে মোট ৯টি গ্রাম ও ৯টি মৌজা রয়েছে।
  
  শিক্ষা ব্যবস্থা
  ইউনিয়নের সাক্ষরতার হার ৫২%।
  ইউনিয়নের শিক্ষাপ্রতিষ্ঠানের সংখ্যা
   মাধ্যমিক বিদ্যালয়১ টি ( কুদরতিয়া উচ্চ বিদ্যালয়)
   মাদ্রাসা	৭ টি
   সরকারি প্রাথমিক বিদ্যালয়	৪ টি এবং
   বেসরকারি প্রাথমিক বিদ্যালয়	১ টি
  
  হাট-বাজার
  ১। সাবগ্রাম হাট:
  এই হাট বহু পূর্বে থেকে বসে আসে।এই হাটের হাটবার শনিবার ও মঙ্গলবার।এই দুইদিন বৃহৎ পরিসরে পন্য কেনাবেচা হয়। অন্যদিন স্বাভাবিক বেচাকেনা হয়। এখানে পুরাতন সাইকেল, রিক্সা ও ভ্যান বিক্রির জন্য বিশেষ স্থান বরাদ্দ আছে যা "সাইকেল হাট" নামে পরিচিত। এছাড়াও ঈদ উল আযহা উপলক্ষে সাবগ্রামে গবাদি পশু কেনাবেচার হাট বসে।
  
  ২। অদ্দির খোলা বাজার
  অদ্দিরগোলা বাজার অপেক্ষাকৃত নতুন।এটি অদ্দিরগোলা গ্রামে অবস্থিত। প্রতিদিন এখানে বেচাকেনা হয়।
  
  জনপ্রতিনিধি
  ইউনিয়নের বর্তমান চেয়ারম্যান জনাব আবু সালেহ নয়ন। তিনি বাংলাদেশ জাতীয়তাবাদী দল থেকে মনোনয়ন পেয়ে ২০১৬ সালের নির্বাচনে জয়লাভ করেন। এছাড়াও ইউনিয়ন পরিষদের নয়টি ওয়ার্ড থেকে নয়জন সদস্য ও তিনজন নারী সদস্য নির্বাচিত হয়ে দায়িত্ব পালন করছেন।
  
  ধর্মীয় উপাসনালয়
  সাবগ্রাম ইউনিয়নে ৩৫টি মসজিদ, ৫টি মন্দির ও ২টি ঈদগাহ রয়েছে।
  
  দর্শনীয় স্থান
  
  কৃতি ব্যক্তিত্ব
  
  তথ্যসূত্র
  
  বিষয়শ্রেণী:বগুড়া জেলার ইউনিয়ন
title: সাবগ্রাম ইউনিয়ন